Upenieki
Upenieki (ka Upeniekciems) on küla (skrajciems ehk hajaküla) Kuramaal Lätis Talsi piirkonna Dundaga vallas. Küla asub valla edelaosas Raķupe jõe kaldal. Upenieki jääb valla keskusest Dundagast 13 ja Riiast 171 kilomeetri kaugusele. Külas asuvad muinsuskaitsealused Iernieki muinaskalmed. Upeniekis asub Akmeņkalnsi kuradi jalajäljega kivi, seal kasvab ka üks looduskaitsealune pärn. Osa külast jääb Raķupe oru hoiualale. Aastail 2009–2021 kuulus küla Dundaga piirkonda.